ቪማክስ የተባለ ምርት ተጠቃሚዎች እንዳይገዙ ወይም እንዳይጠቀሙ የማስጠንቀቅያ ተሰጠ የኢትዮጵያ ምግብና መድኃኒት ባለስልጣን በተለያዩ ድህረገጾች ላይ ለስንፈተ ወሲብ እንደሚያገለግል ተደርጎ በህገ ወጥ መንገድ የሚተዋወቀው እና በመሸጥ ላይ ያለው ቪማክስ የተባለ ምርት ላይ ባደረጋው የተለያዩ የቁጥጥር ስራዎችና የተለያዩ ሀገራት መረጃዎች የማጣራት ስራ ህብረተሰቡ እንዳይጠቀም ጥብቅ ማሳሰቢያ ሰጥቷል ቪማክስ የተባለው ምርት በኢትዮጲያ ምግብና መድኃኒት ባለስልጣን ጥራቱ ደህንነቱና ፈዋሽነቱ ያልተረጋገጠ እና የገበያ ፈቃድ ያልተሰጠው እንዲሁም 100 ፐርሰንት ከተፈጥሮ ንጥረ ነገሮች የተመረተ ቢልም ትክክለኛው ንጥረ ነገሩ በግልጽ በገላጭ ፅሁፉ በአግባቡ ያልተፃፈና ሆን ብሎ የተደበቀ ነው ሲል ነው የገለጸው ባለስልጣን መስሪያቤቱ በተለያየ ጊዜ በሰራው የቁጥጥር ስራዎች ይህ ምርት በህገወጥ መንገድ በማህበራዊ ድህረገፆች ላይ እያስተዋወቁ የሚሸጡ ግለሰቦች ላይ እርምጃ ተወስዷል ከዚህ በተጨማሪ በቅርቡ ከባለድርሻ አካላት ጋር በመሆን በድሬዳዋ ከተማ አሰተዳደር እና በሀረሪ ብሔራዊ ክልላዊ መንግስት በተከናወነ የቁጥጥር ስራ ከተያዙ የኮንትሮባንድ መድኃኒቶች አንዱ ነውም ብሏል በመሆኑም ህብረተሰቡ ይህንን ምርት ገዝቶ ከመጠቀም እንዲቆጠብ የገዙ ካሉም እንዳይጠቀሙበት በጥብቅ እያሳሰብን ይህ ምርት በተለያየ መንገድ ሲሸጥ ወይም ሲዘዋወር ካጋጠመ በባለስልጣን መስሪያቤቱ ነጻ የስልክ መስመር 8482 እንዲሁም በአቅራቢያ ለሚገኝ የክልል ተቆጣጣሪ አካላትና የፍትህ አካላት ጥቆማ እንዲሰጥ ጥሪውን አስተላልፏል tikvahethmagazine tikvahmagBot